1. **Komplekso „Marina Nida“ statyboms – 13 mln. eurų „Bigbank“ paskola**
2. **„Marinos Nidos“ statyboms – 13 mln. eurų „Bigbank“ paskola**

Bankas „Bigbank“ skyrė 13 mln. eurų įmonei „Nida Development LT“ daugiafunkcio viešbučio komplekso „Marina Nida“ statyboms finansuoti. Projektas iškils pačiame Nidos centre, šalia prieplaukos, buvusios žvejų gamybinės bazės teritorijoje. Planuojama, kad modernus kompleksas, sukurtas „Kančo studijos“ architektų, duris atvers 2027 metais.

Daugiau nei 8 800 kv. metrų ploto pastatą sudarys trys korpusai. Juose bus įrengta apie 50 viešbučio kambarių, kurių plotas sieks nuo 40 iki 150 kv. metrų. Apartamentai bus pritaikyti tiek trumpalaikiam, tiek ilgalaikiam poilsiui, siekiant patenkinti skirtingus svečių poreikius. Projekto pirmuose aukštuose suplanuotos komercinės patalpos, kurių dalis jau išnuomota.

„Matome didelį šio išskirtinio projekto potencialą – jis neabejotinai prisidės prie Nidos kurorto plėtros ir patrauklumo didinimo. „Marina Nida“ – tai modernus ir tvarus požiūris į poilsio infrastruktūrą, atitinkantis aukščiausius kokybės standartus. Džiaugiamės galėdami būti šio svarbaus projekto finansiniais partneriais ir prisidėti prie vertės kūrimo viename gražiausių Lietuvos kampelių“, – teigia Deividas Žukas, „Bigbank“ Verslo paskolų skyriaus vadovas.

Komplekso „Marina Nida“ statybos jau įsibėgėjo. Projekto plėtotojai aktyviai bendradarbiauja su Neringos savivaldybe, derindami logistikos ir darbų organizavimo klausimus. Vienas iš prioritetų – statybas vykdyti taip, kad jos kuo mažiau trikdytų vietos gyventojų ir poilsiautojų ramybę.

„Siekiame sukurti erdvę, harmoningai įsiliejančią į Nidos kraštovaizdį ir praturtinančią kurorto gyvenimą. Svarbu, kad dėl finansavimo sutarėme ankstyvoje projekto stadijoje, – galime užtikrintai tęsti suplanuotas investicijas ir spartinti statybų darbus. Vertiname, kad „Bigbank“ supranta „Marina Nida“ išskirtinumą ir neabejoja projekto sėkme“, – sako Norbertas Faktorovičius, „Kenovos“ direktorius.

*Daugiau kaip 30 metų dirbantis bankas „Bigbank“ yra Estijos kapitalo valdomas komercinis bankas, veikiantis 9 šalyse ir turintis 169 tūkst. aktyvių klientų bei daugiau kaip 550 darbuotojų. Bankas Lietuvoje teikia būsto, verslo, vartojimo paskolų, indėlių ir kitas paslaugas fiziniams bei juridiniams asmenims.*

*Rinkoje 15 metų veikianti „Kenova“ plėtoja išskirtinius nekilnojamojo turto projektus. Bendrovė Vilniaus centre vysto prestižinių apartamentų projektą „Neries pakopa“, taip pat stato verslo centrą „L34“ Žvėryne. Viena iš „Kenovos“ specializacijų – įvairios paskirties užsakomieji (angl.* build-to-suit*) projektai.*